Μια βδομάδα πίσω θα πάει οριστικά η διεξαγωγή των πλέι-οφ. Σύμφωνα με πληροφορίες που μετέφερε στον ΣΠΟΡ FM ο Βασίλης Βέργης, η απόφαση για ΠΑΟΚ-Ξάνθη δεν αλλάζει τη συμφωνία για αναβολή.

Την απόφαση για αναβολή της πρεμιέρας των πλέι-οφ θα υλοποιήσει η Super League 1.



Παρόλο που εκδόθηκε η πρωτόδικη απόφαση για την υπόθεση ΠΑΟΚ-Ξάνθης (με αφαίρεση βαθμών στις δυο ομάδες), πληροφορίες που μετέφερε στον ΣΠΟΡ FM 94,6 ο Βασίλης Βέργης αναφέρουν ότι αυτό δεν αλλάζει κάτι στις προθέσεις που ούτως ή άλλως υπήρχαν στη διοργανώτρια για μετάθεση μιας εβδομάδας.



Έτσι, τα παιχνίδια κατάταξης για τις πρώτες θέσεις της βαθμολογίας δεν θα ξεκινήσουν το προσεχές Σ/Κ, αλλά το επόμενο και συγκεκριμένα στις 14-15 Μαρτίου.